इस काल में कुछ और इस प्रकार की लघुकथात्मक प्रस्तुतीकरणीय रचनाएँ पढ़ने को मिलती है जैसे 1901 में रचित माधव सप्रे की ’एक मिट्टी भर टोकरी’ जो छत्तीसगढ़ पत्रिका में प्रकाशित हुई। 1904 में मुंशी प्रेमचन्द व चन्द्रधर शर्मा गुलेरी की भी लघुआकारीय रचना देखने को मिलती है। 1915 में छबीले लाल गोस्वामी की रचना ’विमाता’ सरस्वती पत्रिका में प्रकाशित हुई। 1916 में ’सरस्वती’ में ही पदुमलाल पुन्नालाल बक्शी की ’झलमला’ प्रकाशित हुई। इसी काल में माखनलाल चतुर्वेदी की भी ’बिल्ली और बुखार’ जैसी कुछ लघुआकारीय रचनाएं मिलती है। इनके अलावा 1920 में जगदीश चन्द्र मिश्र ने भी लघुकथ्य शैली की अपनी प्रथम रचना ’बूढ़ा व्यापारी’ लिखी।